Public procurement notice: Contract Award Notice
Published: 2025-08-29
Buyer: Dinel A/S
Country: DK
Region: DK042
Contract type: Supplies
Procedure: Negotiated with prior call for competition
CPV classification: 48000000 | 48460000 | 48613000 | 48614000 | 48780000
Estimated value: 29000000 DKK
Award criteria: quality, price

Technical requirements: Ordregiver vil prækvalificere 3 tilbudsgivere.

Ved udvælgelsen blandt de konditionsmæssige og egnede ansøgere, vil ordregiver vælge de 3 ansøgere, som i lyset af den udbudte opgave vurderes at have den bedste tekniske og faglige formåen baseret på de fremsendte referencer. 

Ordregiver vil ved udvælgelsen vurdere, hvilke ansøgere der gennem de fremsendte referencer har dokumenteret de mest relevante referencer i forhold til den udbudte opgave. 

Ved relevante referencer forstås referencer, der omfatter levering, drift, vedligeholdelse og support af markedssystemer til el-netvirksomheder. Ved vurderingen af relevansen af referencerne lægges der særlig vægt på følgende: 

a) Hvor mange målere der er tilknyttet det leverede markedssystem, idet det vægtes positivt jo større antallet af tilknyttede målere er.
b) At det leverede markedssystem kommunikerer med Energinets DataHub eller tilsvarende DataHub, der understøtter processer svarende til Energinets krav til dokumentation og regelgrundlag for DataHub. 
c) At det leverede markedssystem er idriftsat og ibrugtaget.
d) At leverandøren forestår driften af markedssystemet.
e) At leverandøren har etableret integrationer fra referencesystemet til andre IT-systemer.

Referencerne vurderes ud fra en helhedsbetragtning, hvor referenceprojekter, som opfylder de fleste (eller alle) af de kriterier, som er nævnt ovenfor, vil vægte højere end referencer, der kun delvist opfylder de nævnte kriterier. 

*****

Ordregiver forbeholder sig ret til at tildele kontrakten på baggrund af tilbudsgiverens indledende tilbud.

Hvis ordregiver ikke benytter denne adgang til at tildele kontrakten på baggrund af tilbudsgiverens indledende tilbud, vil ordregiver forud for tildeling af kontrakten føre forhandlinger med tilbudsgiverne. Forhandlingerne forventes i forhold til de afgivne tilbud yderligere at kunne afdække og udvikle den samlede kvalitet af den tilbudte ydelse, herunder sikre imødekomme eventuelle risici, som processen måtte afdække. Efter forhandlingerne får tilbudsgiverne mulighed for at udarbejde endelige justerede tilbud, på grundlag af de løsninger, der har været præsenteret, drøftet og præciseret i forhandlingfasen.
Den udbudte kontrakt omfatter implementering af et Markedssystem til markedsrollen som netvirksomhed, som skal håndtere Dinels forretningsopgaver i forbindelse med a) kommunikation med Energinets DataHub i Danmark (markedskommunikation), b) vedligeholdelse og udstilling af stamdata relateret til elmålere og deres administration, og c) modtagelse og processering af målerdata relateret til markedskommunikationen. Markedssystemet bliver en central og vigtig del af Dinels IT-strategi og system-landskab.

Grundet ibrugtagningen af DataHub 3.0 fase 3 vil Dinel ibrugtage Markedssystemet hurtigst muligt og ideelt inden årsskiftet 2025/26.

Leverandøren skal gennemføre projektet om implementering af Markedssystemet og som led heri levere alle nødvendige ydelser, herunder de nødvendige integrationer, migrering af stamdata og målerdata til Markedssystemet, deltage i afprøvninger med Kunden mv. 

Leverandøren har efterfølgende ansvaret for idriftsættelse samt drift, vedligehold og support af Markedssystemet.

Som en del af Leverandørens ydelse, skal Leverandøren blandt andet levere:

• Standardløsning til måler, måledata, engrosafregning og måledatahåndtering (validering, editering og estimering). 
• Integration mod markedet og aktører – håndtering og validering af alle markedsprocesser mod DataHub (BRS-processerne på elmarkedet).
• Ejerskab og fælles håndtering af forsyningsrelaterede stamdata og håndtering af nye installationer, jf. markedskrav og brancheløsninger for de enkelte forsyningsbrancher.
• Integration mod Kundens egne domæner og systemer (fx HES).
• Sikring af overholdelse af reguleringskrav: Overholde alle nødvendige reguleringskrav for afregning i elmarkedet.

For en nærmere beskrivelse af projektets omfang henvises der til Leverancebeskrivelsen og Kravspecifikationen, som indgår i udbudsmaterialet.
Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af underretning til de berørte ansøgere om, hvem der er blevet udvalgt. Klage over udbuddet skal være indgivet til Klagenævnet for Udbud inden 45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Klagen skal vedlægges et klagegebyr på 20.000 DKK. Se mere om indgivelse af klager på klagenævnets hjemmeside: www.klfu.dk.


Winner: Fellowmind Denmark A/S
Award value: 29000000
Number of bids: 2